एक साथ 4 पेटियां जा सकेंगी; 100KG भार उठाने वाला ड्रोन तैयार, 2 कंपनियों ने मिलकर बनाया
हिमाचल प्रदेश में इस बार ड्रोन से सेब की ढुलाई होगी। बीते साल 20 किलोग्राम सेब की पेटी को लिफ्ट करने के सफल ट्रायल के बाद इस मर्तबा चार बॉक्स एक साथ ढुलाई का टारगेट है। इसके लिए विग्रो और स्काइ एयर कंपनी ने 100
हिमाचल प्रदेश में ड्रोन से सेब की ढुलाई होगी। पिछले साल 20 किलोग्राम की सेब की पेटी को लिफ्ट करने के सफल ट्रायल के बाद इस बार 4 बॉक्स एक साथ ढुलाई का टारगेट है। इसके लिए विग्रो और स्काइ एयर कंपनी ने 100 किलोग्राम वजन एक साथ उठाने वाला ड्रोन तैयार कर लिया है। जल्द राज्य सरकार से इसे उड़ाने की मंजूरी लेकर दूसरी औपचारिकताएं पूरी की जाएंगी।
विग्रो कंपनी के मैनेजर दिनेश नेगी ने बताया कि ड्रोन से सेब ढुलाई के लिए कंपनी ने 3-4 लोकेशन भी चिह्नित कर दी हैं, जहां इसके जरिए सेब को मंडियों तक पहुंचाया जाना है। किन्नौर के अलावा नारकंडा के ओड़ी और रोहड़ू में 2-3 जगह से ड्रोन से सेब ढुलाई की योजना है।
किन्नौर के निचार गांव में किया था ट्रायल
पिछले साल ट्राइबल जिले किन्नौर के निचार गांव में ड्रोन से सेब को एक स्थान से दूसरी जगह पहुंचाने का ट्रायल ट्रायल किया गया था। 20 किलो सेब की पेटी ‘कंडा' (दोगरी) से निचार गांव तक सफलतापूर्वक पहुंचाई गई। ट्रायल के दौरान ड्रोन को जमीन से 800 मीटर की ऊंचाई पर उड़ाया गया।
कंडा से निचार गांव तक लगभग 9 किलोमीटर का सफर तय करने में 2 घंटे से ज्यादा वक्त लगता है। ड्रोन से इस दूरी पर सेब की पेटी पहुंचाने में 7 मिनट का वक्त लगा। ऐसे में ड्रोन से बागवानों के समय की बचत होगी और उनका सेब समय पर मंडियों तक पहुंच पाएगा। अभी वक्त ज्यादा लगने की वजह से सेब की क्वालिटी भी प्रभावित होती है।
दुर्गम इलाकों के सेब बागवानों के लिए अच्छी खबर
ड्रोन से सेब ढुलाई होना बागवानों के लिए अच्छी खबर है। प्रदेश के किन्नौर, चंबा, शिमला, मंडी, कुल्लू और लाहौल स्पीति में कई दुर्गम क्षेत्र ऐसे हैं, जहां से सेब को मंडी तक पहुंचाना किसी चुनौती से काम नहीं है। ऐसे में ड्रोन ने बागवानों को उम्मीद की नई किरण दिखाई है।
मोदी ने किया था ड्रोन से आलू ढुलाई का वादा, ट्रोल हुए थे
हिमाचल विधानसभा चुनाव की घोषणा से पहले प्रधानमंत्री नरेंद्र मोदी ने कहा था कि दुर्गम जिला लाहौल स्पीति से आलू की ढुलाई ड्रोन से की जाएगी। तब कांग्रेस नेताओं और दूसरे लोगों ने PM मोदी को सोशल मीडिया पर ट्रोल किया था। अब PM के इस दावे को अमलीजामा पहनाने की तैयारी है।